
ŠAKIŲ RAJONO SAVIVALDYBĖS ADMINISTRACIJOS ĮSLAPTINTOS INFORMACIJOS RYŠIŲ IR INFORMACINĖS SISTEMOS NUOSTATAI

I SKYRIUS
[bookmark: _Ref225225057]BENDROSIOS NUOSTATOS
[bookmark: OLE_LINK4][bookmark: OLE_LINK3]1. Šakių rajono savivaldybės administracijos įslaptintos informacijos ryšių ir informacinės sistemos nuostatai (toliau – nuostatai) reglamentuoja Šakių rajono savivaldybės administracijos automatizuoto duomenų apdorojimo sistemos (toliau – Savivaldybės administracijos ĮIRIS) steigimo teisinį pagrindą, tikslus, pagrindines funkcijas, valdytoją, tvarkytojus, duomenų teikėjus ir gavėjus, informacinę ir funkcinę struktūras, kaupiamų duomenų šaltinius, reikalavimus duomenų saugai, informacinės sistemos finansavimą, reorganizavimą ir likvidavimą.
2. Nuostatuose naudojamos sąvokos atitinka sąvokas, įtvirtintas:
2.1. Lietuvos Respublikos valstybės ir tarnybos paslapčių įstatyme;
2.2. Automatizuoto duomenų apdorojimo sistemų ir tinklų, kuriuose saugoma, apdorojama ar kuriais perduodama įslaptinta informacija, steigimo ir įteisinimo taisyklėse, patvirtintose Lietuvos Respublikos Vyriausybės 2013 m. rugpjūčio 21 d. nutarimu Nr. 759 „Dėl Automatizuoto duomenų apdorojimo sistemų ir tinklų, kuriuose saugoma, apdorojama ar kuriais perduodama įslaptinta informacija, steigimo ir įteisinimo taisyklių patvirtinimo“ (toliau – ADA steigimo ir įteisinimo taisyklės);
2.3. Dokumentų, reikalingų leidimui automatizuotai apdoroti įslaptintą informaciją išduoti, rengimo ir leidimų automatizuotai apdoroti įslaptintą informaciją išdavimo taisyklių, patvirtintų Informatikos ir ryšių departamento prie Lietuvos Respublikos vidaus reikalų ministerijos direktoriaus 2010 m. lapkričio 29 d. įsakymu Nr. 5V-138 „Dėl Bendrųjų (visiems vienodų) žinybinių saugumo priežiūros tarnybų steigimo ir veiklos taisyklių, Dokumentų, reikalingų leidimui automatizuotai apdoroti įslaptintą informaciją išduoti, rengimo ir leidimų automatizuotai apdoroti įslaptintą informaciją išdavimo taisyklių ir Automatizuoto duomenų apdorojimo sistemų ir tinklų, kuriuose bus saugoma, apdorojama ar kuriais bus perduodama įslaptinta informacija, saugumo reikalavimų aprašo patvirtinimo“ (toliau – Leidimų išdavimo taisyklės);
3. Savivaldybės administracijos ĮIRIS steigėja yra Šakių rajono savivaldybės administracija (toliau –Savivaldybės administracija).
4. Savivaldybės administracijos ĮIRIS tikslas – sudaryti sąlygas apdoroti įslaptintą informaciją, pažymėtą slaptumo žyma „Riboto naudojimo“ (toliau – įslaptinta informacija) informacinių technologijų priemonėmis ir užtikrinti apdorojamos įslaptintos informacijos apsaugą..
II SKYRIUS
SAVIVALDYBĖS ADMINISTRACIJOS ĮIRIS STEIGIMO, TVARKYMO IR VYSTYMO PAGRINDAS
5. Savivaldybės administracijos ĮIRIS steigimo pagrindas – Lietuvos Respublikos valstybės ir tarnybos paslapčių įstatymo 41 straipsnis.
6. Savivaldybės administracijos ĮIRIS tvarkoma ir vystoma vadovaujantis:
6.1. Lietuvos Respublikos valstybės ir tarnybos paslapčių įstatymu;
6.2. ADA steigimo ir įteisinimo taisyklės;
6.3. Įslaptintos informacijos administravimo taisyklėmis, patvirtintomis Lietuvos Respublikos Vyriausybės 2005 m. gruodžio 5 d. nutarimu Nr. 1307 „Dėl įslaptintos informacijos administravimo ir išslaptinimo tvarkos aprašo patvirtinimo“;
6.4. Įslaptintai informacijai įrašyti skirtų laikmenų administravimo tvarkos aprašu, patvirtintu Lietuvos Respublikos Vyriausybės 2010 m. liepos 7 d. nutarimu Nr. 1014 „Dėl įslaptintai informacijai įrašyti skirtų laikmenų administravimo tvarkos aprašo patvirtinimo“.
7. Savivaldybės administracijos ĮIRIS pagrindinė funkcija – atlikti įslaptintos informacijos apdorojimo ir saugojimo funkcijas, panaudojant informacinių technologijų pagrindu veikiančios infrastruktūros visumą, kurią sudaro kompiuteriai, išoriniai įrenginiai ir programinė įranga.
III SKYRIUS
SAVIVALDYBĖS ADMINISTRACIJOS ĮIRIS ORGANIZACINĖ STRUKTŪRA
8. Savivaldybės administracija yra Savivaldybės administracijos ĮIRIS valdytoja (toliau – valdytojas), atliekanti šias funkcijas:
8.1 skiria Savivaldybės administracijos ĮIRIS saugos įgaliotinį, administratorių ir, esant poreikiui, kriptografinių priemonių administratorių ar jų pavaduotojus;
8.2. skiria Savivaldybės administracijos ĮIRIS tvarkytoją (tvarkytojus) ir nustato jo (jų) kompetencijos ribas tvarkant Savivaldybės administracijos ĮIRIS;
8.3. tvirtina Savivaldybės administracijos ĮIRIS saugos dokumentus;
8.4. atsako už Savivaldybės administracijos ĮIRIS saugos reikalavimų įgyvendinimą;
8.5. atsako už dokumentų, reikalingų leidimui automatizuotai apdoroti įslaptintą informaciją išduoti, pateikimą laiku;
8.6. atsako už Savivaldybės administracijos ĮIRIS saugos užtikrinimui reikalingų finansinių ir kitų išteklių skyrimą laiku.
9. Savivaldybės administracijos ĮIRIS valdytojas turi teisę įgalioti Savivaldybės administracijos ĮIRIS tvarkytoją atlikti tam tikras savo funkcijas.
10. Savivaldybės administracija yra Savivaldybės administracijos ĮIRIS tvarkytojas (toliau – tvarkytojas), atliekantis šias funkcijas:
10.1. užtikrina Savivaldybės administracijos ĮIRIS techninės ir programinės įrangos įdiegimą ir funkcionavimą;
10.2. užtikrina Savivaldybės administracijos ĮIRIS apdorojamos ir (arba) saugomos informacijos saugą;
10.3. analizuoja teisines, technines, technologines, metodines ir organizacines Savivaldybės administracijos ĮIRIS tvarkymo problemas ir pagal kompetenciją priima sprendimus, reikalingus Savivaldybės administracijos ĮIRIS tvarkymui užtikrinti;
10.4. vykdo kitas Lietuvos Respublikos įstatymų, kitų teisės aktų bei Savivaldybės administracijos direktoriaus įsakymais nustatytas funkcijas.
11. Asmens duomenys, tokie, kaip jie yra apibrėžti Lietuvos Respublikos asmens duomenų teisinės apsaugos įstatyme, Savivaldybės administracijos ĮIRIS netvarkomi.
12. Savivaldybės administracijos ĮIRIS duomenų iš duomenų teikėjų negauna ir duomenų gavėjams neteikia.
IV SKYRIUS
SAVIVALDYBĖS ADMINISTRACIJOS ĮIRIS INFORMACINĖ STRUKTŪRA
13. Savivaldybės administracijos ĮIRIS informacinę sistemą sudaro duomenų bazė.
14. Savivaldybės administracijos ĮIRIS apdorojama įslaptinta informacija, kurios aukščiausia slaptumo žyma „Riboto naudojimo“.
15. Savivaldybės administracijos ĮIRIS nėra prijungta prie jokių kompiuterių ir elektroninių ryšių tinklų.
16. Savivaldybės administracijos ĮIRIS apdorojami Savivaldybės administracijai tiesiogiai raštu arba elektroniniu būdu pateikti įslaptinti dokumentai.
V SKYRIUS
SAVIVALDYBĖS ADMINISTRACIJOS ĮIRIS FUNKCINĖ STRUKTŪRA
17. ĮIRIS sudaro šios posistemės: 
17.1. įslaptintos informacijos duomenų apdorojimo, sprendimų parengimo posistemė, skirta duomenų tvarkymui, sprendimų parengimui; 
17.2. įslaptintos informacijos duomenų įkėlimo ir iškėlimo posistemė, skirta duomenų įkėlimui ir iškėlimui;
17.3. įslaptintos informacijos duomenų apsaugos nuo virusų ir kenksmingų programų kodų posistemė, skirta duomenų apsaugai nuo virusų ir kenksmingų programų kodų; 
17.4. įslaptintos informacijos duomenų atsarginių kopijų darymo ir prarastų duomenų atkūrimo posistemė, skirta duomenų atsarginių kopijų darymui ir prarastų duomenų atkūrimui; 
17.5. įslaptintos informacijos duomenų apdorojimo ir taikomųjų programų posistemė, skirta duomenų apdorojimui ir taikomosioms programoms; 
17.6. įvykių ar veiksmų, atliktų ĮIRIS registravimo, posistemė, skirta įvykių ar veiksmų, atliktų ĮIRIS registravimui;
17.7. naudotojų administravimo ir jų prieigos prie ĮIRIS teisių nustatymo posistemė, skirta naudotojų administravimui ir jų prieigos prie ĮIRIS teisių nustatymui. 
18. Įslaptintos informacijos duomenų gavėjams elektroninės paslaugos neteikiamos. 
VI SKYRIUS
DUOMENŲ TEIKIMO, NAUDOJIMO, NETIKSLIŲ, KLAIDINGŲ, NEIŠSAMIŲ DUOMENŲ TAISYMO TVARKA
19. Savivaldybės administracijos ĮIRIS paruošti dokumentai teikiami valstybės institucijoms, naudojantis Šakių rajono savivaldybės administracijos direktoriaus įgalioto asmens paslaugomis.
20. Savivaldybės administracijos ĮIRIS paruošti dokumentai teikiami neatlygintinai.
21. Savivaldybės administracijos ĮIRIS duomenų iš duomenų teikėjų negauna ir duomenų gavėjams neteikia.
22. Neteisingi, netikslūs, neišsamūs Savivaldybės administracijos ĮIRIS duomenys taisomi arba Savivaldybės administracijos ĮIRIS tvarkytojo iniciatyva, arba gavus Savivaldybės administracijos ĮIRIS duomenų tiekėjo prašymą, pateiktą Savivaldybės administracijos ĮIRIS tvarkytojui raštu tiesiogiai, paštu arba elektroniniu būdu, ir jį pagrindžiančius dokumentus.
23. Savivaldybės administracijos ĮIRIS tvarkytojas gavęs informaciją apie perduotus neteisingus, netikslius, neišsamius Savivaldybės administracijos ĮIRIS duomenis, privalo per 5 darbo dienas nuo netikslumų nustatymo dienos pateiktą informaciją patikrinti ir, jai pasitvirtinus, ištaisyti neteisingus, netikslius, neišsamius Savivaldybės administracijos ĮIRIS duomenis. Apie ištaisytus įrašytus netikslius duomenis Savivaldybės administracijos ĮIRIS tvarkytojas ne vėliau kaip per 5 darbo dienas nuo atliktų ištaisymų dienos raštu informuoja duomenų gavėjus, jog jiems buvo perduoti netikslūs duomenys ir taip pat perduoda tikslius duomenis.
VII SKYRIUS
SAVIVALDYBĖS ADMINISTRACIJOS ĮIRIS DUOMENŲ SAUGA
24. Už Savivaldybės administracijos ĮIRIS įslaptintos informacijos duomenų saugą pagal kompetenciją atsako Savivaldybės administracijos ĮIRIS valdytojas, tvarkytojas, Savivaldybės administracijos ĮIRIS saugos įgaliotinis, Savivaldybės administracijos ĮIRIS administratorius, Savivaldybės administracijos ĮIRIS naudotojai.
25. Savivaldybės administracijos ĮIRIS duomenų sauga kompleksiškai užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis reikalavimais, nustatytais personalo patikimumui, įslaptintos informacijos administravimui, fizinei apsaugai, įslaptintų sandorių saugumui, įslaptintos informacijos ryšių ir informacinių sistemų ir tinklų saugumo užtikrinimui.
26. Savivaldybės administracijos ĮIRIS saugos dokumentai:
26.1. Šakių rajono savivaldybės administracijos įslaptintos informacijos ryšių ir informacinės sistemos nuostatai;
26.2. kiti teisės aktai, reglamentuojantys Savivaldybės administracijos ĮIRIS saugą.
27. Savivaldybės administracijos ĮIRIS archyvas nesudaromas, informacija nekaupiama.
VIII SKYRIUS
SAVIVALDYBĖS ADMINISTRACIJOS ĮIRIS FINANSAVIMAS
28. Savivaldybės administracijos ĮIRIS įsteigta, sukurta ir vystoma tokiomis lėšomis:
28.1. Savivaldybės administracijos biudžeto asignavimais;
28.2. Lietuvos Respublikos valstybės biudžeto dotacijomis;
28.3. Europos Sąjungos struktūriniais fondų lėšomis.
IX SKYRIUS
SAVIVALDYBĖS ADMINISTRACIJOS ĮIRIS REORGANIZAVIMAS IR LIKVIDAVIMAS
29. Savivaldybės administracijos ĮIRIS reorganizuojama ir likviduojama Lietuvos Respublikos įstatymų ir kitų teisės aktų nustatyta tvarka. Sprendimą dėl Savivaldybės administracijos ĮIRIS likvidavimo ar reorganizavimo priima Sistemos valdytojas.
Likviduojant Savivaldybės administracijos ĮIRIS, jos duomenys perduodami kitai sistemai, kuri steigiama vietoj likviduojamos, sunaikinami arba perduodami valstybės archyvams teisės aktų nustatyta tvarka.
X SKYRIUS
BAIGIAMOSIOS NUOSTATOS
30. Už šių nuostatų ir kitų teisės aktų, nustatančių įslaptintos informacijos pažeidimus pažeidėjai atsako teisės aktų nustatyta tvarka.
___________________________

